Saudi Araabia grand prix

Saudi Araabia grand prix () on Vormel 1 etapp, mis toimus esimest korda . aasta hooajal. Esimene grand prix toimus Jiddah's, Saudi Araabias. See oli viies ööine võistlus Vormel 1 kalendris pärast Singapuri, Bahreini, Sakhiri ja Katari grand prix'd.

Ajalugu 
2019. aasta augustis tehti avalikuks plaan ehitada Qiddiya linna alaline mootorispordi kompleks. Projekti teostajaks oli konsultatsioonifirma Test and Training International, mille juht on endine Vormel 1 piloot Alexander Wurz. Eesmärgiks oli luua maailmatasemel võistlusrada, millel saaksid võistelda kõik FIA kategooriad Vormel 1-ni välja. 2020. aasta jaanuaris toimunud üritusel avaldas raja disainer Wurz ametlikult plaanid ehitada sinna võidusõidukompleks. Üritusel said endised võidusõitjad proovida simulaatoril uut trassi. Lisaks kinnitati, et rada disainiti, pidades silmas FIA ja FIMi esimese klassi standardeid. Sel ajal ei andnud Vormel 1 kommentaare, kas on võimalik, et rada lisatakse kalendrisse.

Saudi Araabia grand prix ilmus esimest korda . aasta Vormel 1 kalendri mustandes, mida tutvustati võistkondadele 2020. aasta oktoobris. Mustand nägi ette kõigi . aasta algse kalendri 22 etapi pidamist, millele lisanduks Saudi Araabia. 2020. aasta novembris kuulutati, et esimene Saudi Araabia grand prix toibub Jiddah's ning Jiddah Corniche ringrada paikneb Punase mere kaldal.

Kriitika 

Grand prix on olnud kõva kriitika all Amnesty Internationali poolt Saudi Araabia inimõiguste küsimuses. Human Rights Watch on samuti kritiseerinud sõnadega "see on osa küünilisest strateegiast viia pilgud kõrvale Saudi Araabia inimõiguste rikkumistelt". Vormel 1 vastas kriitikale, et nemad on teinud oma koostööpartneritele oma seisukohad selgeks ja partnerid on lubanud järgida samasid seisukohtaisd. Human Rights Watchi sõnul kasutatakse grand prixd ja muid üritusi ära, viies tähelepanu probleemidelt ja rikkumistelt mujale. Human Rights Watchi üks juhtfiguuridest, Minky Worden, kutsus üles Vormel 1-te survestama Saudi Araabiat vabastama vangistatud naisõiguslasi, kes protestisid naiste auto juhtimise keelu vastu. 2021. aasta veebruaris kutsusid 45 inimõiguste organisatsiooni Lewis Hamilton üles boikoteerima grand prixd, viitates muuhulgas Saudi Araabia rollile Jeemieni kodusõjas ja The Washington Posti ajakirjaniku Jamāl Khāshuqjī mõrvle. Saudi Araabia ei tunnistanud, et kasutab sporti oma maine puhastamiseks, vaid väitis, et võidusõit on osa plaanist avada ennast välismaailmale. Etappi kritiseerisid mitmed inimõiguslaste gruperingud. Paljud süüdistasid riiki ja selle kroonprintsi spordiga maine pesemises.

Pärast Diriyah kohal plahvatanud raketti 2021. aasta Diriyah ePrix ajal tõstatati teema, kas see etapp üldse peaks kalendris olema. Vormel 1 ütles hiljem, et nemad ei läheks eales võistlema ebaturvalisse kohta ja nemad on kindlad, et Saudi Araabia valitsus suudab tagada turvalisuse. 2021. aasta etapil kandis Lewis Hamilton vikerkaarevärvilist kiivrit LGBT kogukonna toetuseks ja soovis, et Saudi Araabia muudaks seaduseid, mis piiravad kogukonna tegevust. Ta kandis sama kiivrit ka eelneval ja järgneval etapil.

2022. aasta Saudi Araabia grand prix mõjutas Saudi Araabia juhitud sõda Jeemenis. Jeemeni Houthi-mässulised ründasid rakettidega Aramco naftarajatisi (umbes 10 km kaugusel rajast), põhjustades esimese vabatreeningu ajal plahvatuse. Sõitjad, eesotsas Lewis Hamiltoniga, tundisd muret, kas etapi korraldamine on turvaline või mitte. Pärast tunde kestnud läbirääkimisi jõuti otsusele, et jätkatakse grand prixga. Peale raketirünnaku tekkisid küsimused inimõiguste üle, sest Saudi Araabia valitsus oli kaks nädalat enne etappi hukanud 81 režiimivastast.

Ringrada 

Rada on nimetatud kiireimaks tänavaringrajaks Vormel 1 kalendris, kus vormel 1 autod sõidavad keskmiselt 250 km/h. See on pikkuselt teine ringrada Vormel 1 kalendris, Belgias asuva Spa-Francorchamps järel. Ringrada asub Jiddah's Punase mere rannikul. Raja autor on Carsten Tilke, kuulsa ringradade disaineri Hermann Tilke poeg.

Vormel 1 kalendris oleva Saudi Araabia grand prix võidusõit ja kvalifikatsioon toimuvad öösel tehisvalguse all, kui temperatuurid on tunduvalt madalamad, kui päeval. Vormel 2 võidusõidud ning kaks kolmest Vormel 1 vabatreeningutest toimuvad päevasel ajal kõrgete temperatuuride käes.

Võitjad

Aastati 
Kõik Saudi Araabia grand prixd toimusid Jiddah Corniche ringrajal.

Viited 

Vormel 1 etapid